OpenLLM-France/wikimedia huggingface dataset:
# Miwokeg an arvor

Ur yezh outiek eus is-skourr yezhoù miwokek ar c'hornôg eo miwokeg an arvor komzet gant 1 den nemetken e Kalifornia er Stadoù-Unanet (1962).
Teir rannyezh pennañ a zo:
* Bodegeg (bodega)
* C'hwimeneg (huimen)
* Marineg (marin miwok)
Ur yezh varv an hini eo.

## Gwelet ivez

* Yezhoù penoutiek
* Yezhoù yokek-outiek
# Olimpia Mancini

Olimpia Mancini (Olympe Mancini e galleg) (Roma, 1638 – Brusel, 1708), a oa an eil koshañ eus pemp c'hoar Mancini, a oa bet degaset war un dro gant o div geniterv Martinozzi, ar Mazarinettes, da lez Bro-C'hall gant o eontr kardinal Giulio Mazzarino, en amzer ar roue Loeiz XIV. Olimpia a voe mamm d'ar jeneral aostrian anavezet evel ar Priñs Eugenio. Kaset e voe kuit eus Bro-C'hall abalamour d'ar perzh a gemeras en afer ar c'hontammoù.
# Olinda

Olinda zo ur gumun eus Brazil war aod biz stad Pernambuco.

## Pennad kar

* Kumunioù Pernambuco
# Olimpia Aldobrandini

Olimpia Aldobrandini (1623-1681) a oa ur briñsez italian eus ar XVI$^{vet}$ kantved.

## He buhez

Merc'h e oa da Giorgio Aldobrandini, priñs Meldola, ha da Ippolita Ludovisi, a oa kar d'ar pab Gregor XV. En 1638 e timezas d'ar priñs Paolo Borghese, eus an tiegezh Borghese, a varvas en 1646. Bloaz goude, en 1647, ec'h addimezas da Gamillo Pamphili, mab da Olimpia Maidalchini ha niz d'ar pab Inosant X) .

## Euredoù ha bugale

Div wech e timezas : da Baolo Borghese ha da Gamillo Francesco Maria Pamphili, ha bugale o doe. Hec'h eil mamm-gaer ivez a oa Olimpia hec'h anv-badez.
# Olimpia Maidalchini

Olimpia Maidalchini (Viterbo, 26 a viz Mae 1594 – San Martino al Cimino, 26 a viz Gwengolo 1657), anvet ivez Donna Olimpia, ha la Pimpaccia gant ar bobl, lesanvet ivez la papessa ("ar babez"), a oa ur vaouez a renk uhel e Roma en hanterenn gentañ ar XVII$^{vet}$ kantved.

## He buhez

Ganet e oa e 1594 e Viterbo en un tiegezh divadoù. He zad, ar c'habiten Sforza Maidalchini, a oa appaltatore, a oa dimezet da Vittoria Gualterio.
Div wech e timezas.
Pa addimezas d'un den pinvidik eus ar familh Pamphili e teuas da gaout levezon bras e lez ar pab Inosant X.
E 1647 e reas envel he niz Francesco Maidalchini da gardinal. E bloazioù diwezhañ buhez ar pab e werzhas kargoù en Iliz gant falsaktaoù, ha gant skoazell ar Sottodatario Francesco Canonici, lesanvet Mascambruno, a lavare bout serc'heg dezhi, evit kement ha 500.000 skoed. Kondaonet e voe Canonici d'ar marv dre mazzatello.

## He bugale

Gant he fried Pamphilio he doe div verc'h hag ur mab:
* Maria Flaminia Pamphili (1619 - 1682)
* Camillo Pamphili (1622 - 1666), anvet da gardinal (1644) hag a zilezas ar vicher da zimeziñ da Olimpia Aldobrandini, intañvez Borghese, ha tri bugel o doe;
* Costanza Pamphili (1627 - 1665), priñsez Piombino.

## Liammoù diavaez

* Daniela Eritrei, L'ombra di Olimpia - Dialogo privato con donna Olimpia Pamphili, la principessa di San Martino .

## Levrlennadur

* (fr) Histoire de donna Olimpia Maldachini.

## Notennoù

* ↑ Eus al lavar latin Olim pia, nunc impia, "Gwechall deol, difeiz bremañ".
* ↑ Geneanet-Maidalchini
# Olinguito

Olinguito :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Procyonidae |
| Genad : | Bassaricyon |
| Anv skiantel ||
| Bassaricyon neblina Helgen, 2013 ||
| D'ar vevoniezh e tenn ar pennad-mañ. ||
Olinguito (eus ar spagnoleg "olingo bihan") zo ur bronneg a vev e menezioù Kolombia hag Ecuador, e Suamerika.
# Olimpia Football Club

Olimpia Football Club (lesanvet Alas Rojas ivez) a voe ur c'hleub mell-droad uruguayat, bet krouet d'an 13 a viz Meurzh 1922 e Montevideo (Uruguay). Mont a reas Lorenzo Batlle Berre, unan eus an diazezerien, da gentañ prezidant.
Abaoe an 11 a viz Mae 1932 n'eus ket mui anezhañ dre ma'z eas d'ober Club Atlético River Plate a-gevret gant Capurro.
Pevar c'houlzad en devoa tremenet Olimpia e Primera División de Uruguay eus 1927 da 1931. Ernesto Mascheroni, unan eus difennerien skipailh broadel Uruguay a oa aet ar maout gantañ da-geñver Kib vell-droad ar bed 1930, a oa c'hoarier en Olimpia d'an ampoent.
C'hoari a rae e grogadoù en Olimpia Park e Prado (unan eus karterioù Montevideo).

## Notennoù ha daveennoù

* ↑ Estadio Parque Federico Omar Saroldi hiziv an deiz.
# Olingo

Olingoed :
| Bassaricyon gabbii ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Procyonidae |
| Genad : | Bassaricyon |
| D'ar vevoniezh e tenn ar pennad-mañ. ||
An olingoed eo ar bronneged a ya d'ober ar genad Bassaricyon.
Bevañ a reont e Kreiz ha Suamerika.

## Spesadoù

6 spesad olingoed a zo:
* olingo Allen, Bassaricyon alleni
* olingo Beddard, Bassaricyon beddardi
* olingo boutin, Bassaricyon gabbii
* olingo Harris, Bassaricyon lasius
* olinguito, Bassaricyon neblina
* olingo Chiriqui, Bassaricyon pauli

## Liammoù diavaez

a vo kavet e Wikimedia Commons.
# Old Abe

Old Abe (ganet d'ar 27 a viz Mae 1861 ha marvet d'ar 26 a viz Meurzh 1881), lesanvet the live war eagle of Wisconsin, a oa ur morerer penn gwenn. Maskotenn an 8th Wisconsin Volunteer Infantry Regiment e oa e-kerzh Brezel diabarzh Stadoù-Unanet Amerika. Goude-se ez eo bet adimplijet e skeudenn an erer war ar voulenn-zouar evel logo gant Case Corporation hag ar screaming eagle evel ardamez ar 101st Airborne Division eus an US Army.
* Logo Case Corporation
* Ardamaez-skoaz ar 101st Airborne Division
# Old Toy Trains

Old Toy Trains zo ur ganaouenn Nedeleg saoznek savet gant ar c'haner-sonaozer stadunanat Roger Miller e 1967. Kaoz zo enni eus ur paotrig skuizh o c'hortoz Tad-kozh an Nedeleg.
E galleg eo anavezet ar ganaouenn evel Petit Garçon, skrivet e 1968 gant Graeme Allwright. E brezhoneg eo deuet da vezañ Paotrig bihan hervez pozioù Mark Kerrain e 2016. Kanet hag enrollet eo bet gant Morwenn Le Normand.

## Notennoù ha daveennoù

* ↑ Skrid embannet e Parkadoù Sivi Da Viken, Sav-Heol, 2016.
* ↑ Kanet gant Morwenn Le Normand
# Oldfield Thomas

Oldfield Thomas (21 a viz C'hwevrer 1858 - 16 a viz Mezheven 1929) a oa ul loenoniour saoz.
# Old Man Trump

Old Man Trump (pe Ol' Man Trump a-wechoù) a zo ur ganaouenn saoznek bet savet ar pozioù anezhi e 1954 gant ar c'haner folk ha soner gitar stadunanat Woody Guthrie (1912-1967).

## Kenarroud

E miz Kerzu 1950 e tilojas Guthrie hag e diegezh da New York d'ober o annez e borough Brooklyn. E Gravesend eo e feurmas ur ranndi a oa ar penngaser Fred Trump (1905-1999) perc'henn warni. Buan a-walc'h e komprenas Guthrie e rene F. Trump e vicher en un doare ouzhpenn hanbarzhour ouzh e feurmerien... o c'hroc'hen du peurgetket. Alese an nebeud gerioù savet gantañ evit diskuliañ emzalc'h mezhus an den a aferioù : meur a ditl a voe roet d'an destenn, Beach Haven Race Hate ha Beach Haven Ain't My Home en o zouez. Adkavet e oa bet gant Will Kaufman tra m'edo o kas da benn enklaskoù diwar-benn an arzour e Kreizenn Woody Guthrie (e Tulsa (Oklahoma)) e miz Genver 2016.
D'an 13 a viz Ebrel 2019 ec'h embannas Omnivore Recordings ur bladenn bevar zitl, enni Old Man Trump enrollet gant Ryan Harvey (a-gevret gant Ani DiFranco & Tom Morello) ha Beech Haven Ain't My Home enrollet gant al laz-seniñ U.S. Elevator. Savet e oa bet ton an doare Beech Haven Ain't My Home gant Johnny Irion, hag eñ gwaz Sarah Lee Guthrie, merc'h-vihan... W. Guthrie. Morse ne voe sonenrollet gant W. Guthrie e-unan, siwazh.

## Notennoù ha daveennoù

* ↑ (en) Pozioù ar ganaouenn e lec'hienn ofisiel Woody Guthrie.
* ↑ Tad Donald Trump, bet 45vet prezidant Stadoù-Unanet Amerika (2017-2021).
* ↑ Kelenner war al Lennegezh hag ar Sevenadurezh stadunanat en UCLan (Preston, Bro-Saoz).
* ↑ Kanañ a reont asambles dindan anv an daouad Sarah Lee Guthrie & Johnny Irion dibaoe 2000.
# Oldenburg

    Evit implijoù all, gwelet Oldenburg (disheñvelout).
Oldenburg zo ur gêr dizalc'h e Niedersachsen en Alamagn. Pa oa e dalc'h ar C'hallaoued, etre 1810 ha 1814 e oa bet anvet Le Vieux-Bourg e galleg.

## Douaroniezh

Emañ e kember ar stêrioù Hunte ha Haaren, e gwalarn Alamagn, etre kêrioù Groningen, en Izelvroioù, ha Bremen er reter. E 2010 e oa 162 173 den o chom enni, ha gant se ez eo ar pevare brasañ kêr e Niedersachsen war-lerc'h kêrioù Hannover, Braunschweig hag Osnabrück.
# Oldenburg (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Oldenburg zo un anv-lec'h alamanek, hag a dalv kement ha kastell kozh.

## Lec'hioù
### Alamagn

* Kontelezh Oldenburg (1091–1667),
* Dugelezh Oldenburg (1774–1810),
* Dugelezh-veur Oldenburg (1814–1918),
* Kêr Oldenburg, e Niedersachsen
* Kêr Oldenburg in Holstein, e Schleswig-Holstein

### Stadoù-Unanet

* Oldenburg (Indiana)
* Oldenburg (Texas)
* Oldenburg (Mississippi)
* Oldenburg (Illinois)

## Tud

* Adolf von Oldenburg (1898–?), politikour alaman (SPD)
* Christel Oldenburg (1961-), politikourez alaman (SPD) hag istorourez
* Christian Meyer-Oldenburg (1936–1990), skrivagner alaman romantoù skiant-faltazi
* Christoph von Oldenburg (1504–1566)
* Claes Thure Oldenburg (1929-2022)
* Dietrich Oldenburg (1933-), skrivagner alaman
* Elard von Oldenburg-Januschau (1855–1937)
* Ernst Oldenburg (1914–1992), livour alaman
* Franz Pehr Oldenburg (1740–1774)
* Günter Oldenburg, anv meur a zen
* Henry Oldenburg, pe Oldenbourg (ca. 1618–1677), diplomat alaman
* Horst Oldenburg (1937-)
* Jürgen Oldenburg (1926–1991), politikour alaman (SPD)
* Sergei Fjodorowitsch Oldenburg (1863–1934)
* Simone Oldenburg (1969-), politikourez alaman (Die Linke)
* Sven Oldenburg (1973-), melldroader alaman

## Pennadoù kar

* Oldenbourg
* Oldenborch
# Oldham

Un distrig deuet da vezañ er pleustr ur Velestradurezh unvan abaoe freuz Kuzul-Kontelezh Manchester-Veur e 1986, eo Oldham.

## Liammoù diavaez

* Lec'hienn ofisiel Distrig Oldham
# Oldenico

Oldenico (Aunì pe Audnì e piemonteg) zo ur gumun en Italia, e proviñs Vercelli, e rannvro Piemonte.
# Old Goginan

Old Goginan zo ur gêriadenn vihan e kumuniezh Melindwr, e Kembre, e kontelezh Ceredigion, 116,3 km eus Kerdiz.

## Notennoù

* ↑ Enwau Lleoedd; Canolfan Bedwyr
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Old Man (kanaouenn)

Old Man a zo ur ganaouenn saoznek savet, ton ha son, gant ar c'haner-sonaozer kanadian Neil Young.
E dibenn 1970 en devoa prenet Young ur ranch nepell diouzh Redwood City (Kalifornia, Stadoù-Unanet Amerika), lonket holl vrientalioù e ganaouenn Ohio en e di-annez nevez diouzh an dro. Awenet e voe Young gant unan eus e amezeien gozh, Louis Avala e anv. Pevar arzour stadunanat a gemeras perzh en enrolladenn Old Man e 1971 :
* an tabouliner Kenny Buttrey (1945-2004),
* ar soner gitar-boud Tim Drummond (1940-2015),
* ar soner steel guitar Ben Keith (1937-2010)
* hag ar pianoour ha soner slide guitar Jack Nitzsche (1937-2000).
Mont a raent d'ober ar strollad The Stray Gators ha bez' e voent sonerien Young adalek 1971 betek 1973, o kemer perzh en e albomoù Harvest ha Time Fades Away. Pedet e voe James Taylor (1948-) da seniñ ar banjo c'hwec'h kordenn ha kanañ koulz ha Linda Ronstadt a c'heller klevout he mouezh er sonenn ivez.
Embannet e voe Old Man e ti Reprise Records, d'ar 25 a viz C'hwevrer 1972, e-touez dek kanaouenn Harvest, pevarvet albom Neil Young, hag eñ produour anezhañ a-gevret gant Elliot Mazer (1941-). Padout a ra 3:22 ha renket eo da gentañ en eil tu eus an albom, a-raok There's a World.

## Selaou Old Man...

* ...tennet eus an albom Harvest.

## Lenn ar gerioù...

* ... el lec'hienn A-Z Lyrics.

## Notennoù ha daveennoù

* ↑ Broken Arrow Ranch an anv roet dezhañ gant Neil Young.
* ↑ Christophe Delbrouck, Crosby, Stills, Nash & Young, Le Castor Astral, 2009, pajenn 300.
* ↑ Mervel a reas e ranch Young.
* ↑ Christophe Delbrouck, Crosby, Stills, Nash & Young, Le Castor Astral, 2009, pajenn 299.
# Piatto

Piatto zo ur gumun eus Italia, e proviñs Biella, e rannvro Piemonte.
# Pianosa (Toskana)

Pianosa zo un enez eus enezeg Toskana, etre Korsika ha Toskana, er-maez da zouar-bras Italia, etre mor Tirrenia ha Mor Liguria.
Stag eo ouzh kumun Campo nell'Elba, en Enez Elba.
# Piasco

Piasco zo ur gumun eus Italia, e proviñs Cuneo, e rannvro Piemonte.
# Piapiak

Piapiak :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Corvidae |
| Genad : | Ptilostomus |
| Anv skiantel ||
| Ptilostomus afer Linnaeus, 1766 ||
| D'ar vevoniezh e tenn ar pennad-mañ. ||
Ar piapiak (Ptilostomus afer) a zo un evn kar d'ar big ha d'ar gegin hag a vev en Afrika. Ar spesad nemetañ eo er genad Ptilostomus.

## Annez

Bevañ a ra al labous e savanennoù-palmez eus Afrika issahara$^,$.

## Daveennoù

* ↑ Ptilostomus afer war al lec'hienn Avibase.
* ↑ Fichenn Birdlife
# Piantedo

Piantedo zo ur gumun italian, e proviñs Sondrio ha rannvro Lombardia.
# Piario

Piario zo ur gumun eus Italia, e proviñs Bergamo, e rannvro Lombardia.
# Piateda

Piateda zo ur gumun italian, e proviñs Sondrio ha rannvro Lombardia.
# Piansano

Piansano zo ur gumun e proviñs Viterbo, e Lazio.
# Piave

Ar Piave zo ur stêr en hanternoz Italia e Veneto, ha 231 km zo dezhi.

## Red

Eieniñ a ra en Alpoù er menez Monte Peralba e Sappada, e proviñs Udine. Aberiñ a ra e Mor Adria, er biz da Venezia, e-kichen porzh Cortellazzo, etre Eraclea ha Jesolo.

## Emgannoù

* Emgann ar Piave
* Eil emgann ar Piave
# Piauí

Piauí zo unan eus 26 stad Brazil, er rannvro Nordeste. 252.378 km² eo ar gorread anezhañ, brasoc'hik eget ar Rouantelezh-Unanet. Teresina eo ar gêr-benn.

## Bevennoù

Bevennet eo ar stad
* gant ar Meurvor Atlantel en norzh,
* gant stadoù Ceará ha Pernambuco er reter,
* gant stad Bahia, er reter hag er gevred,
* gant stad Tocantins er mervent (bevenn verr-tre),
* gant Maranhão er c'hornôg hag er gwalarn.

## Kêrioù all

Parnaíba, Picos, Oeiras, Floriano.

## Stêrioù

Parnaíba, Poti, Canindé, Piauí ha São Nicolau eo ar stêrioù brasañ.

## Gwelet ivez

* Listenn kumunioù Piauí
* stêrioù Piauí

## Liammoù diavaez

a vo kavet e Wikimedia Commons.
* (pt) Lec'hienn ofisiel gouarnamant Piauí
# Niterói

Niterói zo ur gêr eus Brazil, e stad Rio de Janeiro, war aod Bae Guanabara. 497.893 a dud zo o chom enni, hervez a zo bet niveret e 2016.
# Nisse

Un tomte (['tɔ`m:tɛ]) pe nisse (['nìs:ɛ]) zo ur c'hrouadur eus mojennoù Lec'hlenn deuet eus ar baganiezh kozh. Tomte pe Nisse a ra war-dro an ti ha bugale ar c'houer, o diwall diouzh an droukchañs, da noz dreist-holl, pa vez kousket an dud.
Tomte eo ar ger svedek. "Tonttu" a vez laret e Finland. Evit Nisse eo ar poz norvegek, danek, ha skanek; ul lesanv eo ivez, roet d'ar baotred anvet Nils.

## Pennad kar

* Yule
# Nitinateg

Ur yezh wakachek eo an nitinateg (nitinat pe ditidaht) komzet gant tro-dro da 30 den war Enezenn Vancouver e Kanada.
Tost eo d'ar makaheg
# Nisos (mab Pandion)

    Evit sterioù all an anv Nisos, gwelit ar pennad Nisos.
Nisos a oa unan eus pevar mab ar roue Pandion, roue Aten, ha d'e bried Pylia (anavezet ivez evel "Nisa"). Roue Megara e voe war-lerc'h e dad, hervez mojennoù Hellaz kozh.
Teir merc'h en doa, Skylla, Ifinoe hag Eurynome.

## Mojenn

Ur vlevenn limestra en devoa, ha hervez an orakl eo outi e oa stag planedenn e rouantelezh.
Sot e oa e verc'h Skylla gant ar roue Minos, a oa oc'h ober seziz kêr. Ha hi da droc'hañ ar vlevenn d'he reiñ d'he dousig. Kemeret kêr gant Minos a reas fae war ar verc'h hag a stagas anezhi ouzh gwern e lestr.
E verc'h arall, Ifinoe, a zimezas d'un den anvet Megareüs, hag a oa mab d'an doue Poseidon, hag a roas e anv da Kêr-Vegara.
# Nissoria

Nissoria zo ur gumun e-kreiz Sikilia, e Proviñs Enna e Sikilia.
# Nita Raya

Nita Raya, bet ganet Raïssa Beloff-Jerkovitch d'ar 15 a viz Here 1915 e Chişinău (Republik Moldova a-vremañ), a zo bet un dañserez (er Folies Bergère peurgetket), ur ganourez hag un aktourez sinema c'hall a orin roumanat.
Bevañ a reas gant an arzour gall Maurice Chevalier etre 1935 ha 1945.
Gerioù un nebeud kanaouennoù he devoa skrivet ivez, en o zouez :
* Je m'imagine (1960), savet an ton anezhi gant Marguerite Monnot ha kanet gant Édith Piaf,
* Toujours aimer (1961), savet an ton anezhi gant Charles Dumont ha kanet gant Édith Piaf.

## He zriwec'h film er sinema

* 1931 : Olive se marie, sevenet gant Maurice de Canonge.
* 1934 :
** Primerose gant René Guissart,
** L'École des contribuables gant René Guissart (eil film a-gevret),
** Le Père Lampion gant Christian-Jaque.
* 1935 :
** La Sonnette d'alarme gant Christian-Jaque (eil film a-gevret),
** Et moi, j'te dis qu'elle t'a fait de l'œil gant Jack Forrester,
** Sous la griffe gant Christian-Jaque (trede film a-gevret),
** Lucrèce Borgia gant Abel Gance,
** Le Roi des gangsters gant Maurice Gleize.
* 1936 :
** Sacré Léonce gant Christian-Jaque (pevare film a-gevret),
** Œil de lynx, détective gant Pierre-Jean Ducis,
** Au son des guitares gant Pierre-Jean Ducis (eil film a-gevret).
* 1937 :
** Ignace gant Pierre Colombier,
** Les Rois du sport gant Pierre Colombier (eil film a-gevret).
* 1938 : Chipée gant Roger Goupillières.
* 1939 : Entente cordiale gant Marcel L'Herbier.
* 1940 : Bécassine gant Pierre Caron.
* 1954 : La rafle est pour ce soir gant Maurice Dekobra.

## Liamm diavaez

* Nita Raya war Internet Movie Database
# Nisos

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Nisos (latinekaet e Nisus) a zo anv meur a zen eus mojennoù Hellaz ha Roma gozh.
* Nisos (mab Pandion), roue Megara, tad da Skylla ;
* Nisos (Nisus), mab da Hyrtakos, a oa serc'heg da Euryalos (Euryalus), hag o-daou kompagnuned Aineias en Italia, hervez an Aeneis, oberenn Vergilius.
* Nisos Doulic'hion, mab da Aretias, tad da Amfinomos, en Odysseia Homeros (levrenn 18).

## Nysos

* Seilenos, anvet Nysos a-wechoù, leztad d'an doue Dionysos.
# Nissan

Nissan Motor Co., Ltd. (japaneg: 日産自動車株式会社 ; romanekadur Hepburn: Nissan Jidōsha Kabushiki-gaisha), berraet e Nissan, zo un embregerezh treuzvroadel japanat. Savet e vez kirri-tan ha pezhioù otoioù ganto. Al lec'h penn a zo en Nishi-ku, Yokohama. An embregerezh a werzh otoioù gant an anv merkoù Nissan, Infiniti, ha Datsun. Evit ar pezh a sell ar pezhioù otoioù tuning e vezont gwerzhet gant ar merk Nismo. Anv an embregerezh a zo deuet a-ziwar Nissan zaibatsu, adanvet Nissan Group abaoe. Adalek 1999, Nissan a zo deuet da vezañ ul lodenn eus an emglev kenwerzhel Renault–Nissan–Mitsubishi. Un emglev eo etre Nissan eus Japan, Mitsubishi Motors eus Japan ivez, ha Renault eus Bro-C'hall.
# Nisien

Nisien (pe Nyssyen hervez ar c'hrenngembraeg) zo un den eus mojennoù Kembre, mab da Penarddun hag Euroswydd ha breur gevell da Efnisien.
Meneget eo e anv en Eil skourr ar Mabinogi, Branwen ferch Llŷr, evel hantervreur da Vendigeidfran, Branwen, ha Manawyddan.
Nisien zo un den habask ha hael, disheñvel diouzh e vreur Efnisien leun a zrougiezh.

## Lec'hanvadurezh

Ur sant en anv Is[i]an/Isien/Nisien, kile da sant Edeyrn, er VI$^{vet}$ kantved, en deus roet e anv da Llanisien e Morgannwg, hiziv ur c'harter eus Kerdiz.

## Levrlennadur

* Ifor Williams, Pedeir Keinc y Mabinogi (Caerdydd, 1930; adembannet meur a wech abaoe), pajenn 163.
# Pleg-mor Taranto

Pleg-mor Taranto a zo e kreisteiz Italia. Ur stumm karrezek zo dezhañ, digor an tu gevret anezhañ war ar Mor Ionian. Anvet eo diwar anv Taranto.
# Pleg-mor San Matías

Pleg-mor San Matías zo ur pleg-mor en Arc'hantina, el lodenn eus ar Meurvor Atlantel anavezet evel Mor Arc'hantina. En em astenn a ra eus Punta Bermeja, en norzh, en proviñs Río Negro, da Punta Norte, er su, e beg ledenez Valdés, en proviñs Chubut.
Don eo an dour, 148 km, dizañjer a lavarer.
Perzhier zo ennañ:
* San Antonio Oeste (pesked)
* San Antonio Este (tramor) frouezh.
* Punta Colorada (tramor), krai houarn, dizoberiant bremañ.
Lec'hioù kouronkañ:
* El Cóndor (Río Negro)
* Las Grutas
* Playas Doradas
Ouzhpenn-se :
* Bahía San Antonio: ar bae ma emañ perzhier San Antonio Este ha Oeste.
* Pleg-mor San José.
# Pleg-mor Sant-Maloù

Pleg-mor Sant-Maloù zo ur pleg-mor e kornôg Mor Breizh, e Norzh Breizh ha kornôg Normandi. En em astenn a ra war 8 500 km2, eus Enezeg Briad betek Aldernez en hanternoz, hag ennañ emañ bae Sant-Brieg ha bae Menez-Mikael.

## An Inizi

Rannet int etre ar Rouantelezh-Unanet, Bro-C'hall ha Breizh. Sed ar re vrasañ :
* an inizi angl-ha-norman (Rouantelezh-Unanet)
** Jerzenez
** Gwernenez
** Aldernez
** Sark
* e Bro-C'hall:
** an inizi Kalzenez
* e Breizh:
** Sezambr
** Briad

## Stêrioù

* E Breizh:
** Goued
** Renk
** Kouenon
* e Normandi:
** Sélune
** Sée

## Kêrioù ar pleg-mor

* E Normandi:
** e Jerzenez:
*** Saint Hélyi
** e Gwernenez:
*** Saint Pierre Port
** war an douar bras :
*** Menez Mikael
*** Granville
*** Barneville-Carteret
*** Les Pieux
* E Breizh:
** Pempoull
** Sant-Brieg
** Dinarzh
** Sant-Maloù
** Kankaven
# Pleg-mor Venezuela

Pleg-mor Venezuela (anvet Pleg-mor Coquivacoa e Kolombia) zo ur pleg-mor er c'hreisteiz d'ar Mor Karib, war aod hanternoz Suamerika etre ledenez Paraguaná ha ledenez Guajira e Venezuela (e stadoù Zulia ha Falcón).
# Pleg-mor ar Sant-Laorañs

Pleg-mor ar Sant-Laorañs pe Morlenn ar Sant-Laorañs (e saozneg : Gulf of Saint Lawrence ; e galleg : Golfe du Saint-Laurent) zo ul ledennad vor bras, dirak genoù ar stêr Sant-Laorañs e kornôg Kanada.
En-dro d'al ledennad vor-se emañ ledenez Labrador en norzh, enez an Douar-Nevez er reter, ledenez Skos Nevez hag Enez ar C'hab Breton er su, ledenez Gaspé ha New Brunswick er gornaoueg. Enni emañ enez Anticosti, Enez ar Priñs Edward hag Inizi Madalen.
Ouzhpenn ar stêr Sant-Laorañs en em daol meur a stêr vihan er pleg-mor : Miramichi, Natashquan, Restigouche, Margaree hag Humber, e-touez re all.
An Europad kentañ a vageas e pleg-mor Sant-Laorañs, hag a gontas e veaj dre skrid, e voe ar Breizhad Jakez Karter a erruas eno d'ar 7 a viz Gouere 1534. Araozañ avat e teue dija pesketourien eus Europa (Bretoned hag Euskariz, dreist-holl) da besketa en e zourioù, o klask morueta ha balumeta.
a vo kavet e Wikimedia Commons.
# Pleg-mor Riga

Pleg-mor Riga (pe Pleg-mor Rīga, Rīgas Jūras līcis e latveg, Liivi Laht en estoneg) zo ur bae bras er Mor Baltel etre Latvia hag Estonia.
War-dro 18 000 km² eo gorread Pleg-mor Riga, ha 54 m eo e zonder brasañ. Gant enez Saaremaa eo dispartiet ar pleg-mor diouzh ar peurrest eus ar Mor Baltel.
Riga ha Pärnu eo ar c’hêrioù brasañ zo en-dro d’ar bae.